### Beslutningstema

Det skal besluttes, om der skal gives landzonetilladelse til opførelse af en 42 m. høj antennemast med tilhørende teknikskabe på [adresse], 6280 Jean Holm.

### Sagsfremstilling

TDC Net ønsker at opføre en 42 m høj antennemast med tilhørende teknikskabe på ejendommen matr. nr. 16 Nr. [adresse], [adresse], beliggende [adresse], 6280 Højer, for at forbedre mobil- og datadækningen i området omkring [adresse]. Den nuværende mobildækning for [adresse] samt hele området mod nordvest til [adresse] og mod sydvest til Alf Jacobsen er mangelfuld. Med en ny antennemast på 42 m. vil dækningen forbedres væsentligt. Det er også muligt for andre teleoperatører, at få antenner op i masten.

Der er undersøgt andre placeringsmuligheder i eksisterende høje anlæg som f.eks. en silo og husstandsvindmøller, men de er ikke høje nok til, at få den ønskede dækning.

Antennemasten, som er en gittermast, placeres syd for et maskinhus (bygning 6 i BBR) og nord for en gyllebeholder. Ved gyllebeholderen er der opsat en husstandsvindmølle. Arealet hvor antennemasten med tilhørende teknikskabe skal opstilles, har et areal på 8 x 8 m., og kaldes outdoor området.

Efter § 35 i planloven må der i landzone ikke uden tilladelse fra kommunen foretages udstykning, opføres ny bebyggelse eller ske ændringer i anvendelse af bestående bebyggelse og ubebyggede arealer. Opførelse af en antennemast kræver en landzonetilladelse.

I landzonetilladelsen er der stillet følgende vilkår:

* Der skal etableres et trådhegn omkring det anvendte areal på 8 x 8 m.
* Mast, antenner og teknikskabe skal udføres i dæmpede farver, der falder naturligt ind i området.
* Hvis antennemasten ikke længere anvendes, skal den og de tilhørende teknikskabe fjernes.

Naboer inden for en afstand på 400 m er blevet hørt, og der er kommet 2 indsigelser, som bl.a. går på værdiforringelse af ejendom og usikkerheden om strålingsfare.

Følgende er vedlagt som bilag:
 - Situationsplan der viser placeringen af antennemasten og tilhørende teknikskabe.
 - Dækningskort der viser dækningen i området før og efter opførelsen af antennemasten.
 - Billeder af en gitterantennemast.
 - Liste med indsigelser.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der gives landzonetilladelse til opførelse af en 42 m høj antennemast med tilhørende teknikskabe på [adresse], 6280 Højer

### Beslutning

Indstillingen godkendt.